title: O‘zbekiston respublikasi oliy va o‘rta maxsus ta’lim vazirligi namangan davlat universiteti - bet 419
text: 408
  Ijtimoiy takror ishlab chiqarish jarayonlarining
  samarali amalga oshirilishi
  ko’p jihatdan moliyaviy resurslarga bog’liq bo’ladi. Pul
  vositasida takror ishlab
  chiqarishning bir bosqichidan boshqasiga o’tiladi
  hamda muayyan maqsadga
  yo’naltirilgan ijtimoiy fondlar vujudga keltiriladi. O’z navbatida bu fondlar takror
  ishlab chiqarishning uzluksizligini va kengaytirilishini ta’minlaydi.
  Yalpi milliy
  mahsulotni
  yaratish, taqsimlash va undan foydalanish
  jarayonida pul mustaqil
  harakat qilib, turli xo’jalik yurituvchi bo’g’inlar, uy xo’jaliklari va davlatning pul
  mablag’lari fondini tashkil etadi. Pul fondlari hosil bo’lish manbalari va amal qilish
  tavsifi, maqsadlari va foydalanish usullariga qarab moliya va kredit shakllari tusini
  oladi. Ushbu mavzuda moliyaning mazmuni, vazifalari tizimi, uning asosiy bo’g’ini
  bo’lgan davlat budjeti va budjet mablag’larining shakllanishida
  soliqlarning roli
  bayon etiladi.